**Klinisk ophold for lægestuderende Kandidat 6. semester på Ortopædkirurgisk afdeling, Regionshospitalet Horsens (RHH).**

|  |  |
| --- | --- |
| **Hospital** | Regionshospitalet Horsens, Sundvej 30A, 8700 Horsens, tlf. 784 25000. |
| **Mødested** | 1. dag mødes de studerende i konferencelokalet på Ortopædkirurgi 1.01 (Gå igennem A3 mod Indgang C og C2 Fertilitetsklinikken for at finde ortopædkirurgisk konference). |
| **Mødetid** | Klokken 8.00. |
| **Ophold** | Det kliniske ophold for 12. semester studerende på Ortopædkirurgi, Regionshospitalet Horsens varer 5 uger mandag til torsdag i tidsrummet kl. 8.00-15.30. |
| **Introduktion 1. dag** | På 1. dag i vores afdeling vil de studerende blive budt velkommen og efter en kort præsentation blive vist rundt på sygehuset af de kliniske lektorer på afdelingen. Samtidig vil alle modtage en intern telefon, ID-kort, tøj, samt tildelt skab/nøgle til opbevaring af personlige ejendele mv.I henhold til regler for ophold ved en klinisk afdeling i Region Midt vil de studerende blive informeret om etiske og tavshedsmæssige forhold.De studerende vil blive introduceret til kirurgisk håndvask og de almindelige regler for færden/beklædning på en operationsstue. Alle modtager en rotationsoversigt for de 5 uger, således at man er allokeret til de forskellige afsnit på forskellige dage i løbet af opholdet. |
| **Forventninger** | De studerende deltager i vores daglige morgenkonferencer kl. 8.00, hvor indlagte patienter gennemgås og dagens program på de forskellige klinikker og afsnit planlægges. De studerende deltager i afdelingens daglige kliniske arbejde: Stuegang med på Ortopædkirurgisk Sengeafsnit.Deltage i ambulante operationer i Dagkirurgisk Center.Deltage i operationer på indlagte patienter på Operationgangen.Deltage i ambulatoriedrift.Det forventes at studerende deltager i to vagter udenfor daglig arbejdstid i løbet af opholdet. Studerende planlægger selv vagtdage. Teoretisk undervisning afholdes mandag og onsdag kl 14.00 **–** 15.30 fælles med studerende på akutafdelingen. Gennemgang af relevante kliniske fagområder, praktiske kliniske undersøgelsesteknikker samt fremlæggelse af patientcases.Afdelingen forventer, at de studerende møder op med interesse, nysgerrighed og god teoretisk ballast, således de får et godt klinisk udbytte af de 5 uger i afdelingen. |
| **Afdelingen** | Afdelingsledelsen for Ortopædkirurgi består af ledende overlæge Karsten Krøner og oversygeplejerske Birgitte Bigom. Afdelingen dækker ortopædkirurgi bredt på hovedfunktionsniveau. Afdelingen har kompetencer indenfor hånd-, skulder-/albue-, hofte- og knæalloplastik, knæligamenter og sportstraumatologi, samt fodkirurgi. Det ortopædkirurgiske område består af: * Et sengeafsnit med 28 senge til omkring 3200 indlagte patienter, hvor ca. 60% er akutte patienter og 40% er elektive patienter.
* En klinik med ca. 27.000 undersøgelser om året
* 3 stationære operationsstuer på COP.
* 3 stuer i Dagkirurgien
* Et sekretariat

Afdelingen har 14 overlæger, 6 afdelingslæger. 4 1.reservelæger og 8 reservelæger i mellemvagtslag. Skadestuen drives af akutafdelingen, der er i dagtid allokeret en ortopædkirurgisk speciallæge hertil. Efter kl 18 er det ortopædkirurgisk mellemvagt der er ansvarlig for skadestuen. |
| **Uddannelseansvarlig Prægraduat Lektor** | Overlæge Per Møller Hansen, tlf. 784 27186, mail permha@rm.dk |
| **Dato** | Marts 2021 |